آنتالیا هاوا لیمانیندا هم اوچاق، هم ده یولجو سایی باخیمیندان بوتون زامان‌لارین رکوردلاری قیریلیب.
توریزم فعالیتی‌نین داوام ائتدیگی آنتالیادا هاوا نقلیاتیندا دا سیخ‌لیق موشاهیده اولونور.
آنتالیا والیسی ارسین یازیجی سوسیال مئدیا حسابیندا شنبه گونو هاوا لیمانیندا اولان اوچاق و یولجولارین سایینی پایلاشیب.
بو هفته هاوا لیمانیندا ایکی رکوردون قیریلدیغینی بیلدیرن ارسین یازیجی 127-سی داخیلی، 1063-و اولوسلار آراسی خطده اولماقلا 1190 اوچاغین ائنیب هاوایا قالخدیغینی بیلدیریب.
گونده ان یوکسک یولچو سایینا چاتیلدیغینی دئین یازیجی 214 مین 919 یولجویا خیدمت گؤستریلدیگینی، بونون 20 مین 795-نین داخیلی خط، 194 مین 124-نون ایسه اولوسلار آراسی خط ‌لرده اولدوغونو قئید ائدیب.
